techiaith/cofnodycynulliad_en-cy huggingface dataset:
English: Can I thank the Member for that question and for the meeting that I had with him on 24 June, when we discussed this issue? Subsequently, I did meet with the FAW and they made several commitments that I expect them to deliver on. Firstly, they agreed to meet the clubs affected by the changes and to discuss any further support that they may need. And I understand that a positive meeting has already been held with Cascade Ladies, and the FAW have also said that they're going to be setting up a players' forum for tiers 1 and 2, which will meet monthly and will enable the FAW to better understand issues from a player's perspective. And they are also giving feedback to FIFA that women players need to be more involved in the decisions that affect their game. The FAW do accept that they need to reflect on how they communicated these changes publicly and they are also committed to closer dialogue with Welsh Government through monthly meetings with officials and with myself as well. But ultimately, the matter of the restructuring of the women's game in Wales is a matter for the FAW, but I do expect them to deliver on the commitments that they've given to me.
Welsh: A gaf fi ddiolch i'r Aelod am ei gwestiwn ac am y cyfarfod a gefais gydag ef ar 24 Mehefin, pan wnaethom drafod y mater hwn? Wedi hynny, cyfarfûm â Chymdeithas Bêl-droed Cymru a gwnaethant sawl ymrwymiad rwy'n disgwyl iddynt gadw atynt. Yn gyntaf, gwnaethant gytuno i gyfarfod â'r clybiau yr effeithiwyd arnynt gan y newidiadau ac i drafod unrhyw gymorth pellach y gallai fod ei angen arnynt. Ac rwy'n deall bod cyfarfod cadarnhaol eisoes wedi'i gynnal gyda thîm menywod Cascade, ac mae Cymdeithas Bêl-droed Cymru hefyd wedi dweud y byddant yn sefydlu fforwm chwaraewyr ar gyfer haenau 1 a 2 a fydd yn cyfarfod yn fisol ac yn galluogi Cymdeithas Bêl-droed Cymru i ddeall materion yn well o safbwynt y chwaraewyr. Ac maent hefyd yn rhoi adborth i FIFA fod angen i chwaraewyr benywaidd chwarae rhan fwy yn y penderfyniadau sy'n effeithio ar eu gêm. Mae Cymdeithas Bêl-droed Cymru yn derbyn bod angen iddynt fyfyrio ar sut y gwnaethant gyfleu'r newidiadau hyn yn gyhoeddus, ac maent hefyd wedi ymrwymo i gynnal deialog agosach â Llywodraeth Cymru drwy gyfarfodydd misol â swyddogion, a chyda minnau hefyd. Ond yn y pen draw, mater i Gymdeithas Bêl-droed Cymru yw ailstrwythuro gêm y menywod yng Nghymru, ond rwy'n disgwyl iddynt gadw at yr ymrwymiadau y maent wedi'u rhoi i mi.
English: As the Member knows, phase 2 of the pilot events involved nine events here in Wales, including Eid and Tafwyl at Cardiff castle, We Need Bees in Brecon, and Wales versus Albania. All of those were completed successfully and work on the final report will be completed shortly. Ahead of that, many of the findings have informed some of the revised events guidance. We're still in detailed discussions with events organisers regarding a third phase of pilot events, with a focus on indoor events. So, the decisions on the way forward on any further relaxation of restrictions on events are going to be taking place at the 21-day review and we fully appreciate, of course, that the value of events to our visitor economy is significant and, therefore, we need to continue to support the sector throughout the next phase. I think it's probably important to say that, when we are looking at the report that we've had from the English test pilots, they don't yet give us as much information as we need about the transmission of the virus at those events. The post-events testing was very, very small. There's a lot that we need to take into account when we are still dealing with the rise in the delta variant at the moment. But the programme for the third phase is ongoing, there are further test events planned, and the details will be published as soon as we're in a position to do so.
Welsh: Fel y gŵyr yr Aelod, roedd cam 2 y digwyddiadau peilot yn cynnwys naw digwyddiad yma yng Nghymru, gan gynnwys Eid a Tafwyl yng nghastell Caerdydd, Gwarchod y Gwenyn yn Aberhonddu a gêm Cymru yn erbyn Albania. Cwblhawyd pob un o'r rheini'n llwyddiannus a bydd gwaith ar yr adroddiad terfynol yn cael ei gwblhau cyn bo hir. Cyn hynny, mae llawer o'r canfyddiadau eisoes wedi llywio rhai o'r canllawiau diwygiedig ar gyfer digwyddiadau. Rydym yn dal i gael trafodaethau manwl gyda threfnwyr digwyddiadau ynghylch trydydd cam y digwyddiadau peilot, gan ganolbwyntio ar ddigwyddiadau dan do. Felly, bydd y penderfyniadau ar y ffordd ymlaen o ran llacio pellach ar gyfyngiadau ar ddigwyddiadau yn digwydd yn yr adolygiad 21 diwrnod, ac rydym yn derbyn yn llwyr, wrth gwrs, fod gwerth digwyddiadau i'n heconomi ymwelwyr yn sylweddol, ac felly mae angen inni barhau i gefnogi'r sector drwy gydol y cam nesaf. Credaf ei bod hi'n bwysig dweud, mae'n debyg, wrth edrych ar yr adroddiad a gawsom ar y digwyddiadau peilot yn Lloegr, nad ydynt yn rhoi cymaint o wybodaeth ar hyn o bryd â'r hyn sydd ei angen arnom ynglŷn â throsglwyddiad y feirws yn y digwyddiadau hynny. Ychydig iawn o brofion a gynhaliwyd ar ôl y digwyddiadau. Mae cryn dipyn y mae angen inni ei ystyried pan ydym yn dal i fynd i'r afael â'r cynnydd yn yr amrywiolyn delta ar hyn o bryd. Ond mae'r rhaglen ar gyfer y trydydd cam yn parhau, mae digwyddiadau prawf pellach ar y gweill, a chyhoeddir y manylion cyn gynted ag y byddwn mewn sefyllfa i wneud hynny.
English: I think the guidance that has been issued to all of these organisations is consistent. What is a matter for the organisations themselves is to undertake their own risk assessments based on their venues, their numbers and how they are going to mitigate against the infection. So, whether it's an indoor or an outdoor event. So, the guidance is consistent. What are not, necessarily, are the decisions that the organisers of those events make in terms of the venues and the numbers involved, because that is dependent upon the individual risk assessment for each event.
Welsh: Credaf fod y canllawiau a roddwyd i'r holl sefydliadau hyn yn gyson. Mater i'r sefydliadau eu hunain yw cynnal eu hasesiadau risg eu hunain yn seiliedig ar eu lleoliadau, eu niferoedd a sut y byddant yn diogelu yn erbyn yr haint. Felly, boed yn ddigwyddiad dan do neu'n ddigwyddiad awyr agored, mae'r canllawiau'n gyson. Yr hyn nad yw'n gyson, o reidrwydd, yw'r penderfyniadau y mae trefnwyr y digwyddiadau hynny'n eu gwneud ynglŷn â'r lleoliadau a'r niferoedd dan sylw, gan fod hynny'n dibynnu ar yr asesiad risg unigol ar gyfer pob digwyddiad.
English: Thank you for the question. Our economic and reconstruction mission builds on the 2019 findings from Professor Phillip Brown's review, with a focus on accelerating industrial transformation by embracing new and disruptive technologies, such as artificial intelligence.
Welsh: Diolch am eich cwestiwn. Mae ein cenhadaeth i ailadeiladu'r economi yn adeiladu ar ganfyddiadau adolygiad yr Athro Phillip Brown yn 2019, gyda ffocws ar gyflymu trawsnewid diwydiannol drwy fanteisio ar dechnolegau newydd a tharfol, megis deallusrwydd artiffisial.
English: Thank you, Minister. According to the TUC, one in four workers in Wales say that monitoring and surveillance at work has increased since the COVID-19 crisis began. This includes tracking and logging workers as they move via wristbands, including when they're on toilet breaks; forcing drivers to have to urinate in bottles because an algorithm has set them an impossible number of deliveries in a day, so they cannot afford to take a break; and people working from home having facial recognition technology used on them via their laptop without their consent. Whilst conducting my own research with Professor Lina Dencik at the data justice lab at Cardiff University, we interviewed over 10 different trade unions and found that this oppressive and widespread surveillance is resulting in workers feeling stressed, demotivated, unappreciated and distrusted, breaking down the necessary respect between workers and employers. How can Welsh Government ensure that as new technology is introduced into the workplace it improves workers' lives and does not rob them of their dignity?
Welsh: Diolch, Weinidog. Yn ôl Cyngres yr Undebau Llafur, dywed un o bob pedwar gweithiwr yng Nghymru fod monitro a gwyliadwriaeth yn y gwaith wedi cynyddu ers dechrau argyfwng COVID-19. Mae hyn yn cynnwys olrhain a logio gweithwyr wrth iddynt symud gyda strapen arddwrn, gan gynnwys pan fyddant yn mynd i'r toiled; gorfodi gyrwyr i wneud dŵr mewn poteli gan fod algorithm wedi gosod nifer amhosibl o gyflenwadau i'w dosbarthu mewn diwrnod, fel na allant fforddio cymryd seibiant; a'r defnydd o dechnoleg adnabod wynebau ar bobl sy'n gweithio gartref drwy eu gliniadur heb eu caniatâd. Wrth gyflawni fy ymchwil fy hun gyda'r Athro Lina Dencik yn y labordy cyfiawnder data ym Mhrifysgol Caerdydd, gwnaethom gyfweld â dros 10 undeb llafur gwahanol a chanfod bod y wyliadwriaeth ormesol a helaeth hon yn gwneud i weithwyr deimlo dan straen ac yn ddigymhelliad, ac nad yw eu cyflogwyr yn eu gwerthfawrogi nac yn ymddiried ynddynt, gan chwalu'r parch angenrheidiol rhwng gweithwyr a chyflogwyr. Sut y gall Llywodraeth Cymru sicrhau wrth i dechnoleg newydd gael ei chyflwyno i'r gweithle ei bod yn gwella bywydau gweithwyr yn hytrach na'u hamddifadu o urddas?
English: I think that's the important point that the Member makes at the end, because, when deployed responsibly, technology can provide workers with greater flexibility and enable them to be more productive, as many businesses have found during the pandemic. That innovative use of technology has given people that freedom and ability to work remotely in a way that they value. Now, that doesn't work for every single employee or every business, but it's the inappropriate use of technology that the Member is highlighting, with unscrupulous employers, that can create an environment of fear and distrust. This Welsh Government does not want to see and won't endorse emerging tech and COVID-related working practices being used to create an oppressive or controlling environment for workers. I can say that, as we continue to have our discussions in the social partnership approach that we have built, which has been of significant benefit to Wales through the pandemic, we'll continue to set out our expectations for a fair work economy, where we balance the needs of businesses to turn a profit, but also their responsibilities to look after their own workers. That's why we continue to work with businesses themselves and with trade unions that represent the interests of the workforce, and I'll be sure to pay this particular area more attention, and I'm grateful to the Member for highlighting the research she's already done on this issue.
Welsh: Credaf mai dyna'r pwynt pwysig y mae'r Aelod yn ei wneud ar y diwedd, gan y gall technoleg, o'i defnyddio'n gyfrifol, roi mwy o hyblygrwydd i weithwyr a'u galluogi i fod yn fwy cynhyrchiol, fel y mae llawer o fusnesau wedi'i ddarganfod yn ystod y pandemig. Mae'r defnydd arloesol o dechnoleg wedi rhoi rhyddid a gallu i bobl weithio o bell mewn ffordd y maent yn ei gwerthfawrogi. Nawr, nid yw hynny'n gweithio i bob gweithiwr neu bob busnes, ond gall y defnydd amhriodol o dechnoleg fel y mae'r Aelod yn ei nodi, gyda chyflogwyr diegwyddor, greu amgylchedd o ofn a diffyg ymddiriedaeth. Nid yw Llywodraeth Cymru yn dymuno gweld ac ni fyddwn yn cefnogi'r defnydd o arferion gwaith technolegol a chysylltiedig â COVID sy'n dod i'r amlwg i greu amgylchedd gormesol neu fygythiol i reoli gweithwyr. Wrth inni barhau i gael ein trafodaethau yn y dull partneriaeth gymdeithasol rydym wedi'i adeiladu, sydd wedi bod o fudd sylweddol i Gymru drwy'r pandemig, gallaf ddweud y byddwn yn parhau i nodi ein disgwyliadau ar gyfer economi gwaith teg, lle rydym yn cydbwyso anghenion busnesau i wneud elw, ond hefyd eu cyfrifoldebau i ofalu am eu gweithwyr eu hunain. Dyna pam ein bod yn parhau i weithio gyda busnesau eu hunain a chydag undebau llafur sy'n cynrychioli buddiannau'r gweithlu, a byddaf yn sicrhau fy mod yn rhoi mwy o sylw i'r maes penodol hwn, ac rwy'n ddiolchgar i'r Aelod am dynnu sylw at yr ymchwil a wnaed ganddi eisoes ar y mater hwn.
English: Minister, the conversation concerning artificial intelligence has often focused on its impact on the workforce and how it can cost jobs. However, the reality is that over 96 per cent of all manufacturing in Wales comes from small business enterprises, and we, as a country, are very much behind the curve in terms of productivity when compared to competitors across the United Kingdom and Europe. Innovative technology provides a perfect opportunity to reduce the investment costs that companies need in order to make them competitive, and Wales has some fantastic businesses that are well positioned to be able to do this, such as Nightingale HQ, based in Pontypridd. Can the Minister highlight what proposals the Welsh Government are considering to help small businesses integrate artificial intelligence into their businesses and help them increase their productivity?
Welsh: Weinidog, mae'r sgwrs ynghylch deallusrwydd artiffisial yn aml wedi canolbwyntio ar ei effaith ar y gweithlu a sut y gall arwain at lai o swyddi. Fodd bynnag, y gwir amdani yw bod dros 96 y cant o'r holl weithgynhyrchu yng Nghymru yn dod o fentrau busnes bach, ac rydym ni fel gwlad ar ei hôl hi o ran cynhyrchiant o gymharu â chystadleuwyr ledled y Deyrnas Unedig ac Ewrop. Mae technoleg arloesol yn rhoi cyfle perffaith i leihau'r costau buddsoddi sydd eu hangen ar gwmnïau er mwyn eu gwneud yn gystadleuol, ac mae gan Gymru fusnesau gwych sydd mewn sefyllfa dda i allu gwneud hyn, fel Nightingale HQ ym Mhontypridd. A all y Gweinidog nodi pa gynigion y mae Llywodraeth Cymru yn eu hystyried i helpu busnesau bach i integreiddio deallusrwydd artiffisial yn eu busnesau a'u helpu i gynyddu eu cynhyrchiant?
English: We're actually looking at digital innovation in manufacturing. We've already created a hub in Wales that we're supporting as well, so we're looking at how this works for different businesses in different sectors. It's also part of the work that we're looking to develop on a properly regional approach to understand what will work in different parts of Wales, and that's about empowering different regions in Wales to make choices together. So, the work that Julie James did in her previous ministerial role in creating joint committees - how that work is overlaid with the work that we've been doing with the Organisation for Economic Co-operation and Development on regional economic development as well. The challenge is to make sure that our ability to invest in those choices being made at the most appropriate level isn't undercut by changes in the way that funding structures work as well. So, there are challenges both for the Welsh Government in what we can do, but also levers that are outside our control and the differences of view we have with the UK Government on how those funding sources to replace European funds are actually used - that will be of crucial importance to make a practical difference to support more businesses and more jobs here in Wales.
Welsh: Rydym yn edrych ar arloesi digidol ym maes gweithgynhyrchu. Rydym eisoes wedi creu hyb yng Nghymru a gefnogir gennym hefyd, felly rydym yn edrych ar sut y mae hyn yn gweithio i wahanol fusnesau mewn gwahanol sectorau. Mae hefyd yn rhan o'r gwaith rydym yn bwriadu ei ddatblygu ar ddull hollol ranbarthol o ddeall beth fydd yn gweithio mewn gwahanol rannau o Gymru, ac mae a wnelo hynny â grymuso gwahanol ranbarthau yng Nghymru i wneud penderfyniadau gyda'i gilydd. Felly, y gwaith a wnaeth Julie James yn ei rôl weinidogol flaenorol yn creu cyd-bwyllgorau - sut y mae'r gwaith hwnnw'n sail i'r gwaith rydym wedi bod yn ei wneud gyda'r Sefydliad ar gyfer Cydweithrediad a Datblygiad Economaidd ar ddatblygiad economaidd rhanbarthol hefyd. Yr her yw sicrhau nad yw ein gallu i fuddsoddi yn y penderfyniadau a wneir ar y lefel fwyaf priodol yn cael ei danseilio gan newidiadau yn y ffordd y mae strwythurau cyllido'n gweithio hefyd. Felly, mae heriau i Lywodraeth Cymru o ran yr hyn y gallwn ei wneud, ond hefyd dulliau sydd y tu hwnt i'n rheolaeth a'r gwahaniaethau barn rhyngom ni a Llywodraeth y DU ar sut y defnyddir y ffynonellau cyllid hynny a ddaw yn lle'r cronfeydd Ewropeaidd - bydd hynny'n hanfodol bwysig er mwyn gwneud gwahaniaeth ymarferol i gefnogi mwy o fusnesau a mwy o swyddi yma yng Nghymru.
English: Thank you. We fully recognise the COVID pandemic has had a tremendous impact on the retail sector. That's why we're working closely with them to develop a retail strategy, which will outline our priorities and a shared vision for the future of the sector.
Welsh: Diolch. Rydym yn llwyr gydnabod bod pandemig COVID wedi cael effaith aruthrol ar y sector manwerthu. Dyna pam ein bod yn gweithio'n agos gyda hwy i ddatblygu strategaeth fanwerthu a fydd yn amlinellu ein blaenoriaethau a chydweledigaeth ar gyfer dyfodol y sector.
English: Thank you for that response, Minister. I'm sure that you'll be aware that the Union of Shop, Distributive and Allied Workers, of which I'm a member, has produced a retail recovery plan, setting out some key interventions to support the sector. Acknowledging, of course, that some of the levers are reserved and that the Welsh Government has already delivered on some key asks, such as full rates relief for retail businesses in Wales, I'd welcome your reflections on that report and what further measures you could take in order to ensure that the needs of the retail sector are at the heart of Welsh Government economic policy during the next 12 months.
Welsh: Diolch am eich ymateb, Weinidog. Rwy'n siŵr y byddwch yn ymwybodol fod yr Undeb Gweithwyr Siopau, Dosbarthu a Gwaith Perthynol, undeb rwy'n aelod ohono, wedi cynhyrchu cynllun adfer manwerthu, sy'n nodi ymyriadau allweddol i gefnogi'r sector. Gan gydnabod, wrth gwrs, fod rhai o'r dulliau wedi'u cadw'n ôl a bod Llywodraeth Cymru eisoes wedi cyflawni ar rai gofynion allweddol, megis rhyddhad ardrethi llawn i fusnesau manwerthu yng Nghymru, byddwn yn croesawu eich barn ar yr adroddiad hwnnw a pha fesurau pellach y gallech eu rhoi ar waith er mwyn sicrhau bod anghenion y sector manwerthu yn ganolog ym mholisi economaidd Llywodraeth Cymru dros y 12 mis nesaf.
English: Yes. In fact, in my initial response, I should have been clear that, when I talk about working with them, the retail sector, I do mean businesses and trade unions. USDAW have been very constructive in their retail recovery plan that they've proposed, and I'm actually going to be meeting with businesses and the trade union side over the next week. Because what we have been doing already is looking at what we can do here, within Wales, to make sure that we help the retail sector recover as far as possible. And the future vision relies both on what we're prepared to do, as well as what businesses are prepared to do as well, to think about the offer and how they survived in the pandemic. But it also relies on the behaviour of us as consumers. For a long time during the pandemic, people bought into buying local and supporting local traders. The challenge is that if more people move to online and remote purchasing that can have an impact on high street and in-person retail. So, we've got to think about what we're prepared to do and how people feel about going back into environments that many of us haven't been in for some time. So, there's a challenge here about personal behaviour, but we look forward to working with the retail sector, both businesses and trade unions, to make sure that there is a positive future for retail here in Wales.
Welsh: Iawn. Mewn gwirionedd, yn fy ymateb cychwynnol, dylwn fod wedi dweud yn glir, pan siaradaf am weithio gyda hwy, y sector manwerthu, rwy'n golygu busnesau ac undebau llafur. Mae'r Undeb Gweithwyr Siopau, Dosbarthu a Gwaith Perthynol wedi bod yn adeiladol iawn yn y cynllun adfer manwerthu y maent wedi'i gynnig, a byddaf yn cyfarfod â busnesau ac ochr yr undebau llafur dros yr wythnos nesaf. Oherwydd rydym eisoes wedi bod yn edrych ar yr hyn y gallwn ei wneud yma yng Nghymru i sicrhau ein bod yn cynorthwyo'r sector manwerthu i adfer i'r graddau mwyaf posibl. Ac mae'r weledigaeth ar gyfer y dyfodol yn dibynnu ar yr hyn rydym yn barod i'w wneud yn ogystal â'r hyn y mae busnesau'n barod i'w wneud hefyd, i feddwl am y cynnig a sut y gwnaethant oroesi yn y pandemig. Ond mae hefyd yn dibynnu ar ein hymddygiad ninnau fel defnyddwyr. Am gyfnod hir yn ystod y pandemig, roedd pobl yn awyddus i brynu'n lleol a chefnogi masnachwyr lleol. Os bydd mwy o bobl yn newid i brynu ar-lein ac o bell, yr her yw y gall hynny effeithio ar y stryd fawr a siopa yn y cnawd. Felly, mae'n rhaid inni feddwl am yr hyn rydym yn barod i'w wneud a sut y mae pobl yn teimlo ynglŷn â dychwelyd i amgylcheddau nad yw llawer ohonom wedi bod ynddynt ers peth amser. Felly, mae her yma ynglŷn ag ymddygiad personol, ond edrychwn ymlaen at weithio gyda'r sector manwerthu, yn fusnesau ac undebau llafur, i sicrhau dyfodol cadarnhaol i fanwerthu yma yng Nghymru.
English: Can I thank Vikki Howells for bringing this question today? And I think, whilst we all welcome the business support that has been offered to date, as we begin to emerge from the pandemic, it's crucial that certain existing support packages are reformed to instil confidence and encourage consumer spending in the retail sector on our high streets and town centres. And the transforming towns fund is vital for retail across Wales and, indeed, in my own constituency, but its funding streams are only short term. Therefore, Minister, will you address this by ensuring those eligible can access the fund in the longer term? Thank you.
Welsh: A gaf fi ddiolch i Vikki Howells am ofyn y cwestiwn hwn heddiw? Ac er bod pob un ohonom yn croesawu'r cymorth a gynigiwyd hyd yma i fusnesau, wrth inni ddechrau dod allan o'r pandemig, credaf ei bod hi'n hanfodol fod rhai pecynnau cymorth presennol yn cael eu diwygio i ennyn hyder ac annog gwario gan ddefnyddwyr yn y sector manwerthu ar y stryd fawr a chanol ein trefi. Ac mae'r gronfa trawsnewid trefi yn hanfodol ar gyfer manwerthu ledled Cymru, ac yn wir, yn fy etholaeth i, ond byrdymor yn unig yw ei ffrydiau cyllido. Felly, Weinidog, a wnewch chi fynd i'r afael â hyn drwy sicrhau y gall pobl gymwys gael mynediad at y gronfa yn fwy hirdymor? Diolch.
English: Well, longer term choices will need to be subject to our budget considerations, but I'm proud that this Government has taken a serious view on investing in the future of towns - and retail is an important part of a sense of place for people who live in those towns - and how we drive more footfall into town centres to make sure those businesses are viable. So, yes, I expect we'll be making further choices about how to further support towns in the future, as opposed to funding that will only end after a limited period of time, but I can't give you a definitive view about the budgetary future. As you know, we'll be going through budget setting over the coming months, and I look forward to talking about that with you, and no doubt there'll be many opportunities to do so.
Welsh: Wel, bydd angen i ddewisiadau mwy hirdymor fod yn amodol ar ein hystyriaethau cyllidebol, ond rwy'n falch fod y Llywodraeth hon yn meddwl o ddifrif am fuddsoddi yn nyfodol trefi - ac mae manwerthu'n rhan bwysig o ymdeimlad o le i'r bobl sy'n byw yn y trefi hynny - a sut rydym yn denu mwy o ymwelwyr i ganol trefi i sicrhau bod y busnesau hynny'n hyfyw. Felly, ydw, rwy'n disgwyl y byddwn yn gwneud penderfyniadau pellach ynglŷn â sut i gefnogi trefi ymhellach yn y dyfodol, yn hytrach na chyllid a fydd yn dod i ben ar ôl cyfnod cyfyngedig o amser, ond ni allaf roi syniad pendant i chi ynglŷn â'r dyfodol cyllidebol. Fel y gwyddoch, byddwn yn ymgymryd â'r broses o bennu'r gyllideb dros y misoedd nesaf, ac edrychaf ymlaen at drafod hynny gyda chi, a heb os, bydd sawl cyfle i wneud hynny.